Ericu950/Stoicheia-meter-silver huggingface dataset:
τούτους ἐπὶ τῶν χερσαίων τοὺς ὅρους θεὶς ἄρχεται καὶ τῶν ἐνύδρων τὰ πρὸς ἐδωδὴν καθαρὰ διαγράφειν , σημειωσάμενος καὶ ταῦτα διττοῖς χαρακτῆρσι , πτέρυξι καὶ λεπίσι ·
τὰ γὰρ ἢ μηδέτερον ἢ θάτερον ἔχοντα παραπέμπει καὶ παραιτεῖται .
τὸ δ αἴτιον οὐκ ἀπὸ σκοποῦ λεκτέον .
ὅσα μὲν ἢ ἀμφοῖν ἀμέτοχα ἢ τοῦ ἑτέρου , κατασύρεται πρὸς τοῦ ῥοώδους ἀντέχειν ἀδυνατοῦντα τῇ βίᾳ τῆς φορᾶς ·
οἷς δ ἑκάτερον πρόσεστιν , ἀποστρέφει καὶ μετωπηδὸν ἀνθίσταται καὶ φιλονεικοῦντα πρὸς τὸν ἀντίπαλον προθυμίαις καὶ τόλμαις ἀηττήτοις γυμνάζεται , ὡς ὠθούμενά τε ἀντωθεῖν καὶ διωκόμενα ἀντεπιτρέχειν , ὁδοὺς ἐν δυσοδίαις ἀναστέλλοντα εὐρείας πρὸς διεξόδους εὐμαρεῖς .
σύμβολα δὲ καὶ ταῦτ  ἐστί , τὰ μὲν πρότερα φιληδόνου ψυχῆς , τὰ δ ὕστερα καρτερίαν καὶ ἐγκράτειαν ποθούσης 0 ·
ἡ μὲν γὰρ ἐφ ἡδονὴν ἄγουσα κατάντης ἐστὶ καὶ ῥᾴστη , συρμὸν ἀπεργαζομένη μᾶλλον ἢ περίπατον , ἀνάντης δὲ ἡ πρὸς ἐγκράτειαν , ἐπίπονος μέν , ἐν δὲ τοῖς μάλιστα ὠφέλιμος 0 1 2 ·
καὶ ἡ μὲν ὑποφέρει καὶ ὑπονοστεῖν ἀναγκάζει τῷ πρανεῖ κατάγουσα , μέχρις ἂν εἰς τὰ τῆς ἐσχατιᾶς ἀποβράσῃ , ἡ δ εἰς οὐρανὸν ἄγει τοὺς μὴ προκαμόντας ἀθανατίζουσα , τὸ τραχὺ καὶ δυσαναπόρευτον αὐτῆς ἰσχύσαντας ὑπομεῖναι .
τῆς δ αὐτῆς ἰδέας ἐχόμενος τῶν ἑρπετῶν ὅσα ἢ ἄποδα ἢ συρμῷ τῆς γαστρὸς ἰλυσπώμενα ἢ τετρασκελῆ καὶ πολύποδα φησὶν εἶναι πρὸς ἐδωδὴν οὐ καθαρά , πάλιν αἰνιττόμενος διὰ μὲν ἑρπετῶν τοὺς ἐπὶ κοιλίαις τὸν αἰθυίης τρόπον ἐμφορουμένους καὶ γαστρὶ τῇ ταλαίνῃ δασμοὺς ἀπαύστως εἰσφέροντας ἀκράτου , πεμμάτων , ἰχθύων , συνόλως ὅσα σιτοπόνων καὶ ὀψαρτυτῶν τετεχνιτευμέναι περιεργίαι μετὰ παντοίων ἐδεσμάτων δημιουργοῦσιν ἀναρριπίζουσαι καὶ προσαναφλέγουσαι τὰς ἀπλήστους καὶ ἀκορέστους ἐπιθυμίας , διὰ δὲ τῶν τετρασκελῶν καὶ πολυπόδων τοὺς μὴ ἑνὸς πάθους , ἐπιθυμίας , ἀλλὰ συμπάντων κακοὺς δούλους , ἃ γένει μέν ἐστιν ἀριθμῷ τέτταρα , μυρία δὲ τοῖς εἴδεσιν 0 .
χαλεπὴ μὲν οὖν καὶ ἡ ἑνὸς δεσποτεία , βαρυτάτη δὲ καὶ ἀφόρητος , ὡς εἰκός , ἡ πλειόνων 0 1 .
οἷς δὲ τῶν ἑρπετῶν ὑπεράνω σκέλη τῶν ποδῶν ἐστιν , ὥστε πηδᾶν ἀπὸ τῆς γῆς δύνασθαι , ταῦτ ἐν καθαροῖς ἀναγράφει , καθάπερ τὰ τῶν ἀκρίδων γένη καὶ τὸν ὀφιομάχην καλούμενον , πάλιν διὰ συμβόλων ἤθη καὶ τρόπους λογικῆς ψυχῆς διερευνώμενος 0 ·
ἡ μὲν γὰρ τοῦ σώματος ὁλκὴ φύσει βρίθουσα τοὺς ὀλιγόφρονας συνεφέλκεται τῷ πλήθει τῶν σαρκῶν αὐχενίζουσα καὶ πιέζουσα ·
μακάριοι δ οἷς ἐξεγένετο κραταιοτέρᾳ δυνάμει πρὸς τὴν ῥοπὴν τῆς ὁλκῆς ἀντιβιάσασθαι παιδείας κανόσιν ὀρθῆς , ἄνω πηδᾶν δεδιδαγμένοις ἀπὸ γῆς καὶ τῶν χαμαιζήλων εἰς αἰθέρα καὶ τὰς οὐρανοῦ περιόδους , ὧν ἡ θέα ζηλωτὴ καὶ περιμάχητος τοῖς ἑκουσίως ἀλλὰ μὴ παρέργως ἥκουσιν 0 .
ἐπεληλυθὼς οὖν τῷ λόγῳ τάς τε τῶν χερσαίων καὶ τὰς τῶν ἐνύδρων ζῴων ἰδέας καὶ νόμοις αὐτὰς ὡς ἐνῆν ἄριστα διακρίνας ἄρχεται καὶ τὴν λοιπὴν φύσιν τῶν ἐν ἀέρι προσεξετάζειν , μυρία γένη τῶν πτηνῶν ἀποδοκιμάσας ὅσα ἢ κατ ἄλλων ἢ κατ ἀνθρώπων φονᾷ , σαρκοβόρα καὶ ἰοβόλα καὶ συνόλως ἐπιβούλοις κεχρημένα ταῖς δυνάμεσι 0 .
φάττας δὲ καὶ περιστερὰς καὶ τρυγόνας καὶ τὰς γεράνων καὶ χηνῶν καὶ ὁμοιοτρόπων ἀγέλας ἐν τῇ τιθασῷ καὶ ἡμέρῳ τάξει καταριθμεῖ παρέχων τοῖς βουλομένοις τὴν τούτων χρῆσιν ἀδεᾶ .
οὕτως ἐφ ἑκάστου τῶν τοῦ κόσμου μερῶν , γῆς ὕδατος ἀέρος , γένη παντοίων ζῴων , χερσαῖα καὶ ἔνυδρα καὶ πτηνά , τῆς ἡμετέρας χρήσεως ὑφαιρῶν , καθάπερ ὕλην πυρός , σβέσιν τῆς ἐπιθυμίας ἀπεργάζεται .
κελεύει μέντοι μή τε θνησιμαῖον μή τε θηριάλωτον προσίεσθαι , τὸ μὲν ὡς οὐ δέον κοινωνεῖν τραπέζης ἄνθρωπον ἀτιθάσοις θηρίοις , μόνον οὐ συνευωχούμενον ταῖς σαρκοφαγίαις , τὸ δ ὡς τάχα μὲν βλαβερὸν καὶ νοσῶδες , ἐναποτεθνηκότος τοῦ ἰχῶρος μετὰ τοῦ αἵματος , τάχα δ  ἐπεὶ καὶ τελευτῇ προκατεσχημένον ἁρμόττον ἦν ἄψαυστον διαφυλάττειν , αἰδουμένους τὰς φύσεως ἀνάγκας αἷς προκατελήφθη 0 1 2 .
τοὺς περὶ τὰ κυνηγέσια δεινοὺς καὶ βάλλειν θῆρας εὐσκόπως ἐπισταμένους , ἥκιστα διαμαρτάνοντας , καὶ ἐπ εὐθήροις ἄγραις ὑψαυχενοῦντας καὶ μάλισθ  ὅταν σὺν τοῖς κυνηγοῖς ἀνδράσιν ὁμοῦ καὶ σκύλαξι διανέμωσι τὰ μέρη τῶν ἑαλωκότων , ἐπαινοῦσι μὲν οἱ πολλοὶ τῶν παρ Ἕλλησι καὶ βαρβάροις νομοθετῶν ὡς οὐκ ἀνδρείους μόνον ἀλλὰ καὶ κοινωνικοὺς τὸ ἦθος , μέμψαιτο δ ἄν  τις  εἰκότως ὁ τῆς ἱερᾶς εἰσηγητὴς πολιτείας , ἄντικρυς ἀπειρηκὼς θνησιμαίων καὶ θηριαλώτων ἀπόλαυσιν διὰ τὰς εἰρημένας αἰτίας .
εἰ δέ τις τῶν ἀσκητῶν φιλογυμναστὴς γένοιτο καὶ φιλόθηρος , μελέτας καὶ προάγωνας ὑπολαμβάνων εἶναι πολέμων καὶ κινδύνων τῶν πρὸς ἐχθρούς , ὁπότε χρήσαιτο εὐτυχίᾳ τῇ περὶ ἄγραν ,  καὶ  τοὺς ἑαλωκότας θῆρας προτιθέτω κυσὶν εὐωχίαν , μισθὸν ἢ γέρας εὐτολμίας καὶ ἀνυπαιτίου συμμαχίας , αὐτὸς δὲ μὴ ψαυέτω προδιδασκόμενος ἐν ἀλόγοις ζῴοις , ἃ χρὴ καὶ περὶ ἐχθρῶν φρονεῖν , οἷς πολεμητέον οὐ διὰ κέρδος ἄδικον λωποδυτούντων πράξεις μιμουμένους , ἀλλ ἤτοι διὰ πεῖραν κακῶν ὧν προπεπόνθασιν ἀμυνομένους ἢ δι ἃ προσδοκῶσι πείσεσθαι .
ἔνιοι δὲ Σαρδανάπαλλοι τὴν ἀκρασίαν τὴν ἄγαν ἁβροδίαιτον αὑτῶν χανδὸν πρὸς τὸ ἀόριστον καὶ ἀτελεύτητον ἀποτείνοντες , καινὰς ἐπινοοῦντες ἡδονάς , ἄθυτα παρασκευάζουσιν , ἄγχοντες καὶ ἀποπνίγοντες καὶ τὴν οὐσίαν τῆς ψυχῆς , ἣν ἐλεύθερον καὶ ἄφετον ἐχρῆν ἐᾶν , τυμβεύοντες τῷ σώματι τὸ αἷμα ·
σαρκῶν γὰρ αὐτὸ μόνον ἀπολαύειν αὔταρκες ἦν , μηδενὸς ἐφαπτομένους τῶν συγγένειαν πρὸς ψυχὴν ἐχόντων .
ὅθεν ἐν ἑτέροις τίθησι νόμον περὶ αἵματος , μή θ αἷμα μή τε στέαρ προσφέρεσθαι ·
τὸ μὲν αἷμα δι ἣν εἶπον αἰτίαν ὅτι οὐσία ψυχῆς ἐστίν  οὐχὶ τῆς νοερᾶς καὶ λογικῆς ἀλλὰ τῆς αἰσθητικῆς , καθ ἣν ἡμῖν τε καὶ τοῖς ἀλόγοις κοινὸν τὸ ζῆν συμβέβηκεν 0 ·
ἐκείνης γὰρ οὐσία πνεῦμα θεῖον καὶ μάλιστα κατὰ Μωυσῆν , ὃς ἐν τῇ κοσμοποιΐᾳ φησὶν ἀνθρώπῳ τῷ πρώτῳ καὶ ἀρχηγέτῃ τοῦ γένους ἡμῶν ἐμφυσῆσαι πνοὴν ζωῆς τὸν θεὸν εἰς τὸ τοῦ σώματος ἡγεμονικώτατον , τὸ πρόσωπον , ἔνθα αἱ δορυφόροι τοῦ νοῦ καθάπερ μεγάλου βασιλέως αἰσθήσεις παρίδρυνται 0 1 ·
τὸ δ ἐμφυσώμενον δῆλον ὡς αἰθέριον ἦν πνεῦμα καὶ εἰ δή τι αἰθερίου πνεύματος κρεῖσσον , ἅτε τῆς μακαρίας καὶ τρισμακαρίας φύσεως ἀπαύγασμα  , τὸ δὲ στέαρ , διότι πιότατον , πάλιν εἰς διδασκαλίαν ἐγκρατείας καὶ ζῆλον αὐστηροῦ βίου , τὰ μὲν ῥᾷστα καὶ κατὰ χειρὸς μεθιεμένου , φροντίδας δὲ καὶ πόνους ἐθελοντὶ ἕνεκα κτήσεως ἀρετῆς ὑπομένοντος 0 1 .
ἧς χάριν αἰτίας ἀπὸ παντὸς ἱερείου δύο ταῦτα ἐξαίρετα ὁλοκαυτοῦται , ὥσπερ τινὲς ἀπαρχαί , στέαρ τε καὶ αἷμα , τὸ μὲν ὡς σπονδὴ τῷ βωμῷ προσχεόμενον , τὸ δ ὡς ὕλη φλογὸς ἐπιφερόμενον ἀντ ἐλαίου διὰ τὴν πιότητα τῷ καθωσιωμένῳ καὶ ἱερῷ πυρί 0 1 2 .
μέμφεταί τινας τῶν καθ αὑτὸν γεγονότων ὡς γαστριμάργους καὶ τὸ καθηδυπαθεῖν ὡς εὐδαιμονικὸν ἐν τοῖς μάλιστα εἶναι ὑπολαμβάνοντας , οἷς οὐκ ἀπέχρη κατὰ πόλεις αὐτὸ μόνον τρυφᾶν , ἐν αἷς αἱ χορηγίαι καὶ παρασκευαὶ τῶν ἐπιτηδείων ἄφθονοι , ἀλλὰ καὶ ἐν ἐρημίαις ἀβάτοις καὶ ἀτριβέσιν , ἀξιοῦντες ἐν ταύταις ἀγορὰς ἔχειν ἰχθύων καὶ κρεῶν καὶ τῶν ἐν εὐετηρίᾳ πάντων 0 .
εἶτ  ἐπειδὴ σπάνις ἦν , συνιστάμενοι κατεβόων καὶ κατηγόρουν καὶ ἐδυσώπουν ἀναισχύντῳ θράσει τὸν ἄρχοντα καὶ οὐ πρότερον ἐπαύσαντο νεωτερίζοντες ἢ τυχεῖν μὲν ὧν ὠρέγοντο , τυχεῖν δὲ ἐπ ὀλέθρῳ , δυοῖν ἕνεκα 0 ·
τοῦ τ ἐπιδείξασθαι , ὅτι πάντα θεῷ δυνατὰ πόρον ἐξ ἀμηχάνων καὶ ἀπόρων ἀνευρίσκοντι , καὶ τοῦ τιμωρήσασθαι τοὺς γαστρὸς ἀκράτορας καὶ ἀφηνιαστὰς ὁσιότητος 0 .
ἀπὸ γὰρ τῆς θαλάττης ἀρθὲν ὀρτυγομήτρας νέφος ἐκχεῖται περὶ τὴν ἕω καὶ τὸ μὲν στρατόπεδον καὶ τὰ πέριξ ἐφ ἡμερήσιον ἀνδρὸς εὐζώνου πανταχόθεν ἐν κύκλῳ συνεσκίαστο , τὸ δὲ ὕψος τῆς τῶν ζῴων πτήσεως ὡσεὶ διπήχει συναριθμουμένῳ διαστήματι τῆς γῆς ἀφειστήκει πρὸς εὐμαρῆ σύλληψιν .
εἰκὸς μὲν οὖν τὸ τεράστιον τοῦ μεγαλουργηθέντος καταπλαγέντας ἀρκεσθῆναι τῇ θέᾳ καὶ γεμισθέντας εὐσεβείας κ ἀν ταύτῃ τραφέντας ἀποσχέσθαι κρεωφαγίας 0 ·
οἱ δὲ μᾶλλον ἢ πρότερον ἐπιθυμίαν ἐγείραντες ὡς ἐπὶ μέγιστον ἀγαθὸν ἵεντο καὶ τὰ ζῷα ταῖς ἀμφοτέραις χερσὶν ἐφελκόμενοι τοὺς κόλπους ἐπλήρουν , εἶτ ἐναποτιθέμενοι ταῖς σκηναῖς ἐφ ἑτέρων σύλληψιν ἐξῄεσαν  αἱ γὰρ ἄγαν πλεονεξίαι μέτρον οὐκ ἔχουσι  καὶ σκευάζοντες πᾶσαν ἰδέαν ἀπλήστως ἐνεφοροῦντο , μέλλοντες οἱ κενοὶ φρενῶν ὑπὸ τῆς πλησμονῆς ἀπόλλυσθαι 0 .
καὶ δῆτα οὐκ εἰς μακρὰν καθάρσεσι χολῆς ἐφθάρησαν , ὡς καὶ τὸ χωρίον ἀπὸ τοῦ περὶ αὐτοὺς πάθους τὴν ἐπωνυμίαν λαβεῖν ·
ἐκλήθη γὰρ „ Μνήματα τῆς ἐπιθυμίας “  Num .
11 , 34  , ἧς οὐκ ἔστιν ἐν ψυχῇ , καθάπερ ἐδίδαξεν ὁ λόγος , μεῖζον κακόν .
διὸ παγκάλως ἐν ταῖς παραινέσεσι Μωυσῆς φησιν ·
„ οὐ ποιήσει ἕκαστος τὸ ἀρεστὸν ἐνώπιον αὑτοῦ “  Deut .
12 , 8  , τὸ δ  ἐστὶν ἴσον τῷ " μηδεὶς τῇ ἐπιθυμίᾳ τῇ αὑτοῦ χαριζέσθω “ ·
εὐαρεστείτω γάρ τις θεῷ , κόσμῳ , φύσει , νόμοις , σοφοῖς ἀνδράσι , φιλαυτίαν παραιτούμενος , εἰ μέλλει καλὸς κ ἀγαθὸς γενήσεσθαι .
τοσαῦτα καὶ περὶ τῶν εἰς ἐπιθυμίαν ἀναφερομένων ἀποχρώντως κατὰ τὴν δύναμιν εἴρηται πρὸς συμπλήρωσιν τῶν δέκα λογίων καὶ τῶν τούτοις ὑποστελλόντων ·
εἰ γὰρ δεῖ τὰ μὲν φωνῇ θείᾳ χρησμῳδηθέντα κεφάλαια γένη νόμων ἀποδεῖξαι , τοὺς δὲ κατὰ μέρος πάντας οὓς διηρμήνευσε Μωυσῆς ὑποστέλλων τὰ εἴδη , πρὸς τὸ ἀσύγχυτον τῆς ἀκριβοῦς καταλήψεως φιλοτεχνίας ἐδέησεν , ᾗ χρησάμενος ἑκάστῳ τῶν γενῶν ἐξ ἁπάσης τῆς νομοθεσίας τὰ οἰκεῖα προσένειμα καὶ προσέφυσα .
οὐ δεῖ δ ἀγνοεῖν , ὅτι ὥσπερ ἰδίᾳ ἑκάστῳ τῶν δέκα συγγενῆ τινα τῶν ἐπὶ μέρους ἐστίν , ἃ πρὸς ἕτερον γένος οὐδεμίαν ἔχει κοινωνίαν , οὕτως ἔνια κοινὰ πάντων συμβέβηκεν , οὐχ ἑνὶ ἢ δυσίν , ὡς ἔπος εἰπεῖν , τοῖς δὲ δέκα λογίοις ἐφαρμόττοντα 0 .
ταῦτα δ εἰσὶν αἱ κοινωφελεῖς ἀρεταί ·
καὶ γὰρ ἕκαστος ἰδίᾳ τῶν δέκα χρησμῶν καὶ κοινῇ πάντες ἐπὶ φρόνησιν καὶ δικαιοσύνην καὶ θεοσέβειαν καὶ τὸν ἄλλον χορὸν τῶν ἀρετῶν ἀλείφουσι καὶ προτρέπουσι , βουλαῖς μὲν ἀγαθαῖς ὑγιαίνοντας λόγους , λόγοις δὲ σπουδαίας πράξεις συνείροντες , ἵνα τὸ ψυχῆς ὄργανον εὐαρμόστως ὅλον δι ὅλων συνηχῇ πρὸς ἐμμέλειαν βίου καὶ συμφωνίαν ἀνεπίληπτον .
περὶ μὲν οὖν τῆς ἡγεμονίδος τῶν ἀρετῶν , εὐσεβείας καὶ ὁσιότητος , ἔτι δὲ καὶ φρονήσεως καὶ σωφροσύνης εἴρηται πρότερον , νυνὶ δὲ περὶ τῆς ἐπιτηδευούσης ἀδελφὰ καὶ συγγενῆ ταύταις δικαιοσύνης λεκτέον .
περὶ δικαιοσύνης .
ἓν τὸ δικαιοσύνης οὐ βραχὺ μέρος ἦν τὸ πρὸς δικαστήρια καὶ δικαστάς , οὗ πρότερον ἐποιησάμην ὑπόμνησιν , ἡνίκα τὰ τῶν μαρτυρίων ἐπὶ πλέον ἀπομηκύνων διεξῄειν ἕνεκα τοῦ μηδὲν παραλειφθῆναι τῶν ἐμφερομένων .
οὐκ εἰωθὼς δὲ παλιλλογεῖν , εἰ μή πού τις ἀνάγκη γένοιτο βιαζομένων τῶν καιρῶν , ἐκεῖνο μὲν ἐάσω , πρὸς δὲ τὰ ἄλλα μέρη τρέψομαι τοσοῦτον προειπών .
τὰ δίκαια , φησὶν ὁ νόμος , ἐντιθέναι δεῖ τῇ καρδίᾳ καὶ ἐξάπτειν εἰς σημεῖον ἐπὶ τῆς χειρὸς καὶ εἶναι σειόμενα πρὸ ὀφθαλμῶν , αἰνιττόμενος διὰ τοῦ προτέρου , ὅτι χρὴ μὴ ὠσὶν ἀπίστοις παρακατατίθεσθαι τὰ δίκαια  πίστις γὰρ ἀκοαῖς οὐκ ἔνεστιν  , ἀλλὰ τῷ ἡγεμονικωτάτῳ τὰ πάντων ἄριστα μαθημάτων ἐντυποῦν καὶ ταῦτα χαράττοντα σφραγῖσι δοκίμοις ·
διὰ δὲ τοῦ δευτέρου τὸ μὴ μόνον ἐννοίας λαμβάνειν τῶν καλῶν , ἀλλὰ καὶ τὰ δόξαντα πράττειν ἀνυπερθέτως  ἡ γὰρ χεὶρ πράξεως σύμβολον , ἧς ἐξάπτειν καὶ ἐξαρτᾶν τὰ δίκαια προστάττει , σημεῖον ἔσεσθαι τοῦτο φάσκων , καὶ τίνος ἄντικρυς οὐ διείρηκε , διὰ τὸ μὴ ἑνός , ὥς γέ μοι δοκεῖ , πολλῶν δὲ γενέσθαι καὶ σχεδὸν ἁπάντων ἐν οἷς ὁ ἀνθρώπινος βίος  0 1 2 ·
διὰ δὲ τοῦ τρίτου τὸ ἀεὶ καὶ πανταχοῦ φαντασιοῦσθαι τὰ δίκαια καθάπερ ἐγγὺς ὄντα ὀφθαλμῶν 0 ·
σάλον δ ἐχέτω ταῦτα κινούμενα , φησίν , οὐχ ἵν  ἀβέβαια καὶ ἀνίδρυτα ᾖ , ἀλλ ἵνα τῇ κινήσει τὴν ὄψιν ἐκκαλῇ πρὸς ἀρίδηλον θέαν ·
ὁράσεως γὰρ ἐπαγωγὸν κίνησις ἐξερεθίζουσα καὶ ἀνεγείρουσα μᾶλλον δ ἀκοιμήτους καὶ ἐγρηγορότας κατασκευάζουσα ὀφθαλμούς 0 1 .
ὅτῳ δ ἐξεγένετο τυπώσασθαι ἐν τῷ τῆς ψυχῆς ὄμματι μὴ ἡσυχάζοντα ἀλλὰ κινούμενα καὶ ταῖς κατὰ φύσιν ἐνεργείαις χρώμενα , τέλειος ἀνὴρ ἀναγεγράφθω , μηκέτι ἐν τοῖς γνωρίμοις καὶ μαθηταῖς ἐξεταζόμενος , ἀλλ ἐν διδασκάλοις καὶ ὑφηγηταῖς , καὶ παρεχέτω τοῖς ἐθέλουσιν ἀρύεσθαι τῶν νέων ὥσπερ ἀπὸ πηγῆς τῶν λόγων καὶ δογμάτων ἄφθονον νᾶμα ·
κ ἂν τῶν ἀτολμοτέρων τις ὑπ αἰδοῦς μέλλῃ καὶ βραδύνῃ προσέρχεσθαι μαθησόμενος , αὐτὸς ἰὼν ἐπαντλείτω καὶ ἐποχετευέτω ταῖς ἀκοαῖς ἀθρόας ὑφηγήσεις , ἄχρις ἂν αἱ δεξαμεναὶ τῆς ψυχῆς γεμισθῶσι .
προδιδασκέτω δὴ τὰ δίκαια συγγενεῖς καὶ φίλους καὶ πάντας νέους οἴκοι καὶ ἐν ὁδῷ καὶ πρὸς κοίτην ἰόντας καὶ ἀνισταμένους , ἵν  ἐν πάσαις μὲν σχέσεσι καὶ κινήσεσιν , ἐν πᾶσι δὲ χωρίοις ἰδίοις τε καὶ δημοσίοις , μὴ μόνον ἐγηγορότες ἀλλὰ καὶ κοιμώνενοι , φαντασίαις τῶν δικαίων ἐνευφραίνωνται ·
τέρψις γὰρ οὐκ ἔστιν ἡδίων ἢ τὴν ψυχὴν ὅλην δι ὅλων πεπληρῶσθαι δικαιοσύνης , ἐμμελετῶσαν αὐτῆς τοῖς ἀιδίοις δόγμασι καὶ θεωρήμασιν , οὐκ ἔχουσαν ἔρημον τόπον , εἰς ὃν ἀδικία παρελεύσεται .
κελεύει δὲ καὶ γράψαντας αὐτὰ πρόσθεν τῶν φλιῶν οἰκίας ἑκάστης προτιθέναι καὶ πυλῶν τῶν ἐν τοῖς τείχεσιν , ἵν οἱ μὲν ἐκδημοῦντες καὶ ἐνδημοῦντες , ἀστοὶ καὶ ξένοι , τοῖς πρὸ τῶν πυλῶν γράμμασιν ἐστηλιτευμένοις ἐντυγχάνοντες ἄληκτον ἔχωσι τὴν τῶν λεκτέων καὶ πρακτέων μνήμην , ἑκατέρου φροντίζοντες τοῦ μή τε ἀδικεῖν μή τε ἀδικεῖσθαι , εἰς δὲ τὰς οἰκίας εἰσιόντες καὶ πάλιν ἐξιόντες , ἄνδρες ὁμοῦ καὶ γυναῖκες καὶ τέκνα καὶ θεραπεία , τὰ ἁρμόττοντα καὶ ἐπιβάλλοντα δρῶσιν ὑπέρ τε ἄλλων καὶ ὑπὲρ ἑαυτῶν .
θαυμασιώτατον δὲ κ ἀκεῖνο διαγορεύει τὸ μηδὲν προστιθέναι καὶ ἀφαιρεῖν , ἀλλ ἐν ἴσῳ καὶ ὁμοίῳ διαφυλάττειν ἀκίνητα τὰ ἐξ ἀρχῆς ὁρισθέντα νόμιμα ·
συμβαίνει γάρ , ὡς ἔοικε , τὴν μὲν πρόσθεσιν τῶν ἀδίκων , τὴν δ ἀφαίρεσιν γίνεσθαι τῶν δικαίων ·
οὐδὲν γάρ ἐστιν ὃ παραλέλειπται τῷ σοφῷ νομοθέτῃ πρὸς ὁλοκλήρου καὶ παντελοῦς μετουσίαν δικαιοσύνης .
αἰνίττεται μέντοι καὶ ταῖς ἄλλαις ἀρεταῖς ἀκρότητας ·
ἑκάστη γὰρ αὐτῶν ἀνελλιπής ἐστι καὶ πλήρης , τὸ ἐντελὲς ἔχουσα ἐξ αὑτῆς , ὡς , εἰ γένοιτο προσθήκη τις καὶ ἀφαίρεσις , ὅλην δι ὅλων τρέπεσθαι καὶ μεταβάλλεσθαι πρὸς τὴν ἐναντίαν ἕξιν .
ὃ δὲ λέγω , τοιοῦτόν ἐστι ·
τὴν ἀνδρείαν , ἀρετὴν περὶ τὰ δεινὰ πραγματευομένην , ἴσασιν οἱ μὴ παντελῶς ἄμουσοι καὶ ἀχόρευτοι , κ ἂν ἐπὶ βραχὺ παιδείας προσάψωνται , τῶν ὑπομενετέων οὖσαν ἐπιστήμην .
ἀλλ  ἐάν τις εἴξας ἀμαθίᾳ τῇ δι ἀλαζονείαν , ὡς δὴ περιττὸς καὶ ἱκανὸς ἐπανορθοῦσθαι τὰ ἀνεπιδεᾶ , προστιθέναι ἢ ἀφαιρεῖν τι τολμᾷ , σύμπασαν ἀλλάσσει τὴν εἰκόνα μετατυπώσας αἰσχρὸν ἀντὶ καλοῦ χαρακτῆρος 0 ·
ἀπεργάσεται γὰρ τῇ μὲν προσθέσει θρασύτητα , τῇ δ  ἀφαιρέσει δειλίαν , μη δ ὄνομα τῆς βιωφελεστάτης ἀνδρείας καταλιπών .
τὸν αὐτὸν μὲν τρόπον κ ἂν τῇ βασιλίδι τῶν ἀρετῶν , εὐσεβείᾳ , προσθῇ τις ὁτιοῦν μικρὸν ἢ μέγα ἢ τ οὐναντίον ἀφέλῃ , καθ ἑκάτερον ἐπαλλάξει καὶ μεταμορφώσει τὸ εἶδος ·
γεννήσει γὰρ ἡ μὲν πρόσθεσις δεισιδαιμονίαν , ἡ δ ἀφαίρεσις ἀσέβειαν , ἀφανισθείσης αὖ τῆς εὐσεβείας , ἣν ἀνίσχειν καὶ ἐπιλάμπειν εὐκταῖον ἀγαθόν , ἐπειδὴ τοῦ μεγίστου τῶν ἀγαθῶν αἰτία καθέστηκεν , ἐπιστήμην ἐμποιοῦσα θεραπείας θεοῦ , ἣν πάσης ἀρχῆς καὶ ἡγεμονίας ἀρχικωτέραν καὶ βασιλικωτέραν εἶναι νομιστέον 0 1 .
παραπλήσια δὲ τοῖς εἰρημένοις καὶ περὶ τῶν ἄλλων ἀρετῶν ἑκάστης ἔστι λέγειν ·
ἀλλὰ ἐπιτέμνειν εἰωθὼς τὰ μήκη τῶν λόγων ἀρκεσθήσομαι τοῖς εἰρημένοις , ἃ καὶ τῶν ἡσυχαζομένων ἱκανὰ μηνύματα γένοιτ ἄν .
ἔτι καὶ τοῦτο προσδιατέτακται κοινωφελὲς παράγγελμα , „ μὴ μετακινεῖν ὅρια τοῦ πλησίον , ἃ ἔστησαν οἱ πρότεροί σου “  Deut .
τοῦτο δ  , ὡς ἔοικεν , οὐ περὶ κλήρων αὐτὸ μόνον καὶ γῆς ὅρων νομοθετεῖται πρὸς πλεονεξίας ἀποκοπήν , ἀλλὰ καὶ πρὸς φυλακὴν τῶν ἀρχαίων ἐθῶν ·
ἔθη γὰρ ἄγραφοι νόμοι , δόγματα παλαιῶν ἀνδρῶν οὐ στήλαις ἐγκεχαραγμένα καὶ χαρτιδίοις ὑπὸ σητῶν ἀναλισκομένοις , ἀλλὰ ψυχαῖς τῶν μετειληφότων τῆς αὐτῆς πολιτείας 0 .
ὀφείλουσι γὰρ παῖδες παρὰ γονέων δίχα τῶν οὐσιῶν κληρονομεῖν ἔθη πάτρια , οἷς ἐνετράφησαν καὶ ἐξ αὐτῶν σπαργάνων συνεβίωσαν , καὶ μὴ καταφρονεῖν , παρόσον ἄγραφος αὐτῶν ἡ παράδοσις 0 ·
ὁ μὲν γὰρ τοῖς ἀναγραφεῖσι νόμοις πειθαρχῶν οὐκ ἂν δεόντως ἐπαινοῖτο , νουθετούμενος ἀνάγκῃ καὶ φόβῳ κολάσεως , ὁ δὲ τοῖς ἀγράφοις ἐμμένων , ἑκούσιον ἐπιδεικνύμενος τὴν ἀρετήν , ἐγκωμίων ἄξιος 0 .
κατάστασις ἀρχόντων .
ἔνιοι τὰς κληρωτὰς εἰσηγήσαντο ἀρχάς , ἀλυσιτελῶς τοῖς πλήθεσιν ·
εὐτυχίαν γὰρ ἀλλ οὐκ ἀρετὴν ὁ κλῆρος ἐμφαίνει .
πολλοὶ γοῦν πολλάκις τῶν ἀναξίων ἔλαχον , οὓς ἀνὴρ ἀγαθὸς λαβόμενος ἡγεμονίας ἀποδοκιμάσαι ἂν καὶ ἐν ὑπηκόοις ἐξετάζεσθαι .
καὶ γὰρ οἱ μικροὶ λεγόμενοι παρά τισιν ἄρχοντες , οὓς δεσπότας ὀνομάζουσιν , οὐ πάντας ὅσους ἂν οἷοί τε ὦσιν οἰκότριβας ἢ ἀργυρωνήτους ὑπάγονται , μόνους δὲ τοὺς καταπειθεῖς γινομένους , ἀγεληδὸν ἔστιν ὅτε πιπράσκοντες τοὺς ἀνιάτως ἔχοντας τὸ ἦθος ὡς καὶ δουλεύειν ἀγαθοῖς ἀνδράσιν ἀναξίους ὄντας 0 .
ἔτι τοίνυν προσήκει δεσπότας καὶ ἡγεμόνας ὅλων πόλεων καὶ ἐθνῶν ἀποφαίνειν τοὺς κλήρῳ λαχόντας , ὀλίσθῳ τινὶ τύχης , ἀβεβαίου καὶ ἀνιδρύτου πράγματος ;
ἀλλ εἰς μὲν τὴν τῶν καμνόντων ἐπιμέλειαν κλῆρος τὸ μηδέν 0 ·
ἰατροὶ γὰρ οὐ κλήρῳ λαγχάνουσιν , ἀλλ ἐν πείρᾳ δοκιμάζονται .
καὶ πρὸς εὔπλοιαν καὶ σωτηρίαν τῶν θαλαττευόντων οὐχ ὁ λαχὼν κυβερνᾶν εὐθὺς ἐπὶ πρύμναν παραπέμπεται , δι ἀνεπιστημοσύνης ἐργασόμενος ἐν εὐδίᾳ καὶ γαλήνῃ χειροποίητα ναυάγια , ἀλλ ὅστις ἂν ἐκ πρώτης ἡλικίας τὴν κυβερνητικὴν τέχνην ἐπιμελῶς φαίνηται δεδιδαγμένος 0 ·
οὗτος δ ἐστὶν ὁ πολλάκις μὲν πεπλευκώς , τὰ δὲ σύμπαντα ἢ πλεῖστα πελάγη περαιωσάμενος , ἐμπόρια δὲ καὶ λιμένας καὶ ὑφόρμους καὶ ὑποδρόμους τοὺς ἔν τε νήσοις καὶ ἠπείροις ἐπιμελῶς ἐξητακὼς καὶ μᾶλλον ἢ οὐχ ἧττον τῶν κατὰ γῆν ὁδῶν τὰς κατὰ θάλατταν ἀτραποὺς ἐπιστάμενος ἐκ τῆς ἀκριβοῦς θέας τῶν οὐρανίων 0 ·
παρατηρήσας γὰρ τὰς χορείας τῶν ἀστέρων καὶ ἐπακολουθήσας αὐτῶν ταῖς τεταγμέναις κινήσεσιν ἐν ἀνοδίαις ἴσχυσεν ἀπλανεῖς καὶ λεωφόρους ὁδοὺς ἀνατεμεῖν , ἵνα  τὸ πάντων ἀπιστότατον πραγμάτων  ἡ χερσαία φύσις διὰ πλωτῆς οἵα τε ᾖ περαιοῦσθαι 0 .
πόλεις δέ τις μεγάλας καὶ πολυανθρώπους , μεστὰς οἰκητόρων , καὶ πολιτείας ἐγχειρίζεσθαι μέλλων καὶ πραγμάτων ἰδιωτικῶν τε καὶ δημοσίων καὶ ἱερῶν ἐπιμέλειαν , ἣν οὐκ ἂν ἁμάρτοι τις εἰπὼν τέχνην τεχνῶν εἶναι καὶ ἐπιστήμην ἐπιστημῶν , πρὸς ἄστατον κλήρου φορὰν ταλαντεύσει τὴν ἀκριβῆ βάσανον τῆς ἀληθείας φυγών ;
ἀληθείας δὲ βάσανος αἱ σὺν λόγῳ πίστεις 0 .
ταῦτ οὖν τῇ ψυχῇ θεασάμενος ὁ πάνσοφος Μωυσῆς κληρωτῆς μὲν ἀρχῆς οὐ δὲ μέμνηται , τὰς δὲ χειροτονητὰς εἰσηγεῖσθαι διενοήθη .
καταστήσεις ἐπὶ σεαυτὸν ἄρχοντα οὐκ ἀλλότριον , ἀλλ ἐκ τῶν σῶν ἀδελφῶν , δηλῶν ἐθελούσιον αἵρεσιν καὶ δοκιμασίαν ἀνεπίληπτον ἄρχοντος , ἣν σύμπασα ἡ πληθὺς ὁμογνωμονοῦσα ποιήσει .
προσεπιψηφιεῖται δὲ τὴν αἵρεσιν ἐπισφραγιζόμενος καὶ ὁ τῶν κοινωφελῶν ἁπάντων βεβαιωτὴς θεός , ἐκλογήν τινα τοῦ γένους ὑπολαβὼν εἶναι τὸν ἄνθρωπον ὡς ὄψιν ἐν σώματι 0 .
τὰς δ αἰτίας τοῦ μὴ δεῖν ἀλλότριον αἱρεῖσθαι πρὸς ἀρχὴν διττὰς ὑπογράφει , τὴν μὲν ἵνα μὴ πλῆθος ἀργυρίου καὶ χρυσίου καὶ θρεμμάτων συναγάγῃ πολὺν πλοῦτον καὶ πάντα ἄδικον ἐκ τῆς πενίας τῶν ὑπηκόων θησαυρισάμενος , τὴν δ ἵνα μὴ τὸ ἔθνος ἐκ τῆς οἰκείας χώρας ἀναστήσας ἕνεκα τῶν ἰδίων πλεονεξιῶν ἀναγκάζῃ μετανίστασθαι κατὰ πλάνον ἀνήνυτον ὧδε κ ἀκεῖσε φορούμενον , ὑποβαλὼν ἀτελεῖς ἐλπίδας μειζόνων ἀγαθῶν κτήσεως , εἰς ἀφαίρεσιν ὧν ἤδη βεβαίως ἐκαρποῦτο .
προϋπέλαβε γάρ , ὡς εἰκός , τὸν ὁμόφυλον καὶ συγγενῆ μετέχοντα τῆς πρὸς τὴν ἀνωτάτω συγγένειαν οἰκειότητος  ἡ δ ἀνωτάτω συγγένειά ἐστι πολιτεία μία καὶ νόμος ὁ αὐτὸς καὶ εἷς θεός , ᾧ πάντες οἱ ἀπὸ τοῦ ἔθνους προσκεκλήρωνται ,  μηδέποτε τὰ παραπλήσια τοῖς προλεχθεῖσι διαμαρτεῖν , ἀλλ ἔμπαλιν ἀντὶ μὲν τοῦ μεθορμίζειν τοὺς οἰκήτορας καὶ τοῖς ἐν τῇ ξένῃ σποράσιν ἀσφαλῆ κάθοδον παρέξειν , ἀντὶ δὲ τοῦ τὰ τῶν ἄλλων ἀφαιρεῖσθαι χρήματα προσεπιδώσειν τοῖς δεομένοις τὴν ἰδίαν οὐσίαν ἀποφήναντα κοινήν .
ἀφ ἧς δ ἂν ἡμέρας παρέλθῃ τις ἐπὶ τὴν ἀρχήν , κελεύει τὴν Ἐπινομίδα αὐτοχειρίᾳ γράψαι κεφαλαιώδη τύπον περιέχουσαν ἁπάντων τῶν νόμων , βουλόμενος ἔγκολλα τῇ ψυχῇ τὰ διατεταγμένα γενέσθαι ·
τοῦ μὲν γὰρ ἀναγινώσκοντος ὑπορρεῖ τὰ νοήματα τῇ φορᾷ παρασυρόμενα , τῷ δὲ γράφοντι κατὰ σχολὴν ἐνσφραγίζεται καὶ ἐνιδρύεται , τῆς διανοίας ἐνευκαιρούσης ἑκάστῳ καὶ ἐπερειδούσης ἑαυτὴν καὶ μὴ μετιούσης ἐφ ἕτερον , πρὶν ἢ περιδράξασθαι τοῦ προτέρου βεβαίως .
ὅταν μέντοι γράψῃ , πειράσθω καθ ἑκάστην ἡμέραν ἐντυγχάνειν καὶ ἀναγινώσκειν , ὑπέρ τε συνεχοῦς καὶ ἀδιαστάτου μνήμης καλῶν καὶ συμφερόντων ἅπασι διαταγμάτων καὶ ὑπὲρ τοῦ βέβαιον ἔρωτα καὶ πόθον αὐτῶν ἐγγενέσθαι , τῆς ψυχῆς ἀεὶ διδασκομένης καὶ ἐξεθιζομένης ἐνομιλεῖν νόμοις ἱεροῖς ·
αἱ γὰρ μακροχρόνιοι συνήθειαι φιλίαν ἄδολον καὶ καθαρὰν οὐ πρὸς ἀνθρώπους μόνον ἀλλὰ καὶ πρὸς ἰδέας ἀξιεράστους γραμμάτων ἀποτελοῦσι .
τουτὶ δὲ συμβήσεται , ἐὰν μὴ ἑτέρου γράμμασι καὶ ὑπομνήμασιν ὁ ἄρχων ἀλλ οἷς αὐτὸς ἔγραψεν ἐντυγχάνῃ ·
τὰ γὰρ ἴδιά πως ἑκάστοις γνωριμώτερα καὶ πρὸς ἀναλήψεις ἑτοιμότερα 0 1 .
καὶ ἄλλως ἀναγινώσκων ἅμα λογισμὸν ἕξει τοιοῦτον ·
„ ἐγὼ ταῦτ ἔγραψα ὁ τοιοῦτος ἄρχων , μὴ ἑτέρῳ προσχρησάμενος ὑπηρετῶν μυρίων ὄντων ·
ἆρ  ὅπως βιβλίον ἀποπληρώσω , καθάπερ οἱ μισθοῦ γράφοντες ἢ οἱ γυμνάζοντες ὀφθαλμούς τε καὶ χεῖρας , τοὺς μὲν εἰς ὀξυωπίαν , τὰς δ ἵνα ὦσιν ὀξυγράφοι 0 1 2 ;
οὐκ ἔστιν  ἀλλ ὅπως αὐτὰ ἐν βιβλίῳ γράφων εὐθὺς εἰς τὴν ψυχὴν μεταγράφω καὶ ἐναπομάττωμαι τῇ διανοίᾳ θειοτέρους καὶ ἀνεκπλύτους χαρακτῆρας .
οἱ μὲν οὖν ἄλλοι βασιλεῖς βακτηρίας ἔχοντες σκηπτροφοροῦσιν , ἐμοὶ δὲ τὸ σκῆπτρόν ἐστιν ἡ βίβλος τῆς Ἐπινομίδος , καύχημα καὶ κλέος ἀνανταγώνιστον , παράσημον ἡγεμονίας ἀνεπιλήπτου πρὸς ἀρχέτυπον τὴν τοῦ θεοῦ βασιλείαν ἀπεικονισθείσης .
ἀεὶ δ ἐπερειδόμενος καὶ σκηριπτόμενος τοῖς ἱεροῖς νόμοις κτήσομαι δύο τὰ πάντων ἄριστα ·
ἓν μὲν ἰσότητα , ἧς μεῖζον ἀγαθὸν οὐκ ἔστιν εὑρεῖν 0 ·
ἀλαζονεία γὰρ καὶ τὸ ὑπέραυχον ὀλιγόφρονος ψυχῆς τὸ μέλλον οὐ προορωμένης 0 .
ἰσότης μὲν οὖν τὴν ἐκ τῶν ὑπηκόων εὔνοιαν καὶ ἀσφάλειαν ἀμοιβὰς δικαίας ἀντεκτινόντων ἀπεργάσεται , τὸ δ ἄνισον κινδύνους σφαλερωτάτους 0 .
τούτους μὲν ἀποδράσομαι μισήσας τὴν χορηγὸν σκότους καὶ πολέμων ἀνισότητα , βίον δ ἀνεπιβούλευτον ἕξω τὴν ἀστασίαστον ἰσότητα τιμήσας , ἣ γεννᾷ φῶς καὶ εὐστάθειαν .
ἕτερον δὲ περιποιήσομαι τὸ | μὴ ἐπὶ θάτερα καθάπερ ἐπὶ τρυτάνης ἀντιρρέπειν ἐκτρέπων καὶ πλαγιάζων τὰ διατεταγμένα 0 ·
πειράσομαι δ ἄγειν αὐτὰ διὰ λεωφόρου τῆς μέσης ὀρθαῖς καὶ ἀρτίαις βάσεσι χρησάμενος πρὸς μετουσίαν ἀπταίστου βίου .
“ βασιλικὴν δ εἴωθε Μωυσῆς ὀνομάζειν ὁδὸν τὴν μέσην , ὑπερβολῆς καὶ ἐλλείψεως οὖσαν μεθόριον , καὶ ἄλλως ἐπειδὴ τὸ μέσον ἐν τριάδι τὴν ἡγεμονίδα τάξιν εἴληχεν , ἁρμοζόμενον τὰ παρ ἑκάτερα εἰς ἕνωσιν ἀδιαλύτῳ δεσμῷ , ὑφ ὧν καὶ δορυφορεῖται τρόπον βασιλέως .
νομίμου δ ἄρχοντος ἰσότητα τιμῶντος , ἀδεκάστου , τὰ δίκαια κρίνοντος δικαίως  Deut 0 .
16 , 20  , ἐμμελετῶντος ἀεὶ τοῖς νόμοις , ἆθλον εἶναί φησι τὴν μακροχρόνιον ἡγεμονίαν , οὐχ ἵνα πολυετῆ ζωὴν αὐτῷ χαρίσηται μετὰ τοῦ τὰ κοινὰ πρυτανεύειν , ἀλλ ἵνα ἀναδιδάξῃ τοὺς ἀγνοοῦντας , ὅτι ὁ νόμιμος ἄρχων , κ ἂν τελευτήσῃ , βίον ζῇ μακραίωνα διὰ τῶν πράξεων , ἃς ἀθανάτους ἀπολέλοιπε μνημεῖα κ αλοκἀγαθίας ἀκαθαίρετα .
προσήκει δὲ τῷ τῆς ἀνωτάτω καὶ μεγίστης ἀρχῆς ἀξιωθέντι αἱρεῖσθαι διαδόχους , οἳ συνάρξουσι καὶ συνδικάσουσι καὶ τ ἄλλα ὅσα κοινωφελῆ συνδιοικήσουσιν .
εἷς γὰρ οὐκ ἂν ἐξαρκέσαι , κ ἂν προθυμότατος ᾖ καὶ πάντων ἐρρωμενέστατος ἑκάτερον , σῶμα καὶ ψυχήν , πρὸς τὰ μεγέθη καὶ πλήθη τῶν πραγμάτων , ἀπειρηκὼς τῇ φορᾷ τῶν ἐπιχεομένων καθ  ἑκάστην ἡμέραν ἀλλαχόθεν ἄλλων , εἰ μὴ τοὺς συλληψομένους ἔχοι , πάντας ἀριστίνδην ἐπιλελεγμένους φρονήσει , δυνάμει , δικαιοσύνῃ , θεοσεβείᾳ , τῷ μὴ ἐκτρέπεσθαι μόνον ἀλλὰ καὶ μισεῖν ὡς ἐχθρὸν καὶ μέγιστον κακὸν ἀλαζονείαν 0 .
βοηθοὶ γὰρ οὗτοι καὶ παραστάται γένοιντ  ἂν ἀνδρὶ καλῷ κ ἀγαθῷ τὰ κοινὰ ἐπηχθισμένῳ συνεπικουφίζειν καὶ ἐπελαφρίζειν ἐπιτηδειότατοι .
καὶ ἄλλως , ἐπειδὴ τῶν ὑποθέσεων αἱ μέν εἰσι μείζους , αἱ δὲ βραχύτεραι , τὰς μὲν ἐλάττους , ἵνα μὴ περὶ μικρὰ τρίβηται , τοῖς ὑπάρχοις ἐνδίκως ἂν ἐπιτρέψαι , τῶν δὲ μειζόνων ἀναγκαίως αὐτὸς ἂν γένοιτο ἐξεταστὴς ἀκριβέστατος 0 .
μεγάλας δ ὑποληπτέον ὑποθέσεις οὐχ ἃς οἴονταί τινες , ὅταν ἔνδοξοι πρὸς ἐνδόξους διαφέρωνται καὶ πλούσιοι πρὸς πλουσίους καὶ ἡγεμόνες πρὸς ἡγεμόνας , ἀλλ ἔμπαλιν ὅταν ἰδιῶται καὶ ἄποροι καὶ ἄδοξοι πρὸς δυνατωτέρους , οἷς πρὸς τὸ μηδὲν ἀνήκεστον παθεῖν μία ἐλπὶς ὁ δικαστής 0 1 2 .
ἑκατέρου δὲ τῶν εἰρημένων σαφῆ παραδείγματα εὑρεῖν ἔστιν ἐν τοῖς ἱεροῖς νόμοις , ἃ μιμεῖσθαι καλόν 0 .
ἦν γάρ ποτε χρόνος , ἐν ᾧ μόνος αὐτὸς ἐβράβευε τὰ περὶ δίκας Μωυσῆς ἕωθεν εἰς νύκτα πονούμενος ·
ἀλλ αὖθις ἀφικόμενος ὁ πενθερὸς καὶ συνιδὼν ὅσῳ βάρει πιέζεται πραγμάτων , ἐπισυρρεόντων ἀεὶ τῶν τὰς ἀμφισβητήσεις ἐχόντων , ἄριστα συνεβούλευσεν ἑλέσθαι διαδόχους , ἵν  οἱ μὲν τὰ βραχύτερα κρίνωσιν , αὐτὸς δ ἐφεδρεύῃ τοῖς μείζοσι καιροὺς εἰς ἀνάπαυλαν αὑτῷ διδούς .
πεισθεὶς δὲ τοῖς λεγομένοις  καὶ γὰρ ἦν συμφέροντα  τοὺς δοκιμωτάτους ἐξ ἅπαντος τοῦ πλήθους ἑλόμενος ὑπάρχους ἅμα καὶ δικαστὰς καθίστησι , κελεύσας τὰς μείζους κρίσεις ἐπ  αὐτὸν ἀνάγειν .
ταύτην τὴν πρόσταξιν ἀνάγραπτον αἱ ἱεραὶ βίβλοι περιέχουσιν εἰς τὴν τῶν καθ ἑκάστην γενεὰν ἀρχόντων διδασκαλίαν , ἵνα πρῶτον μὲν μὴ ἀποδοκιμάζωσι συμβούλους ὡς ἱκανοὶ πάντα περιαθρεῖν , Μωυσέως οὐκ ἀποδοκιμάσαντος τοῦ πανσόφου καὶ θεοφιλοῦς , ἔπειτα δὲ ἵνα δευτέρους καὶ τρίτους ἡγεμόνας αἱρῶνται , φροντίζοντες τοῦ μὴ περὶ μικρὰ τριβόμενοι τῶν ἀναγκαιοτέρων ἀμελεῖν ·
ἀμήχανον γὰρ ἐφ ἅπαντα φθάνειν φύσιν ἀνθρωπίνην 0 .
ἓν μὲν δὴ τῶν παραδειγμάτων μεμήνυται ·
τοῦ δὲ δευτέρου τὴν πίστιν ἐφαρμοστέον .
μεγάλας ἔφην εἶναι δίκας τὰς τῶν ταπεινοτέρων ·
ἀσθενὲς δὲ καὶ ταπεινὸν χήρα καὶ ὀρφανὸς καὶ ἐπήλυτος 0 ·
τούτοις χρὴ δικάζειν τὸν ἀνωτάτω βασιλέα καὶ τὴν ἐφ ἅπασιν ἀναψάμενον ἀρχήν , ἐπεὶ κατὰ Μωυσέα καὶ ὁ τῶν ὅλων ἡγεμὼν θεὸς οὐκ ἐσκοράκισεν αὐτοὺς τῆς ἀφ αὑτοῦ δικαιονομίας .
ὑμνήσας γὰρ τὰς τοῦ ὄντος ἀρετὰς ὁ ἱεροφάντης τὸν τρόπον τοῦτον 0 ·
„ ὁ θεὸς ὁ μέγας καὶ κραταιός , ὅστις οὐ θαυμάζει πρόσωπον οὐ δὲ μὴ λάβῃ δῶρον ποιῶν κρίσιν ”  Deut 0 .
18  , ἐπιλέγει  τίσιν ἡ κρίσις 0 ;